**СУРХЧА**

**ЧИРО ШУМО БОЯД ДОНЕД?**

Сурхча – ин бемории эҳтимолан вазнин ва зудпаҳншавандае мебошад, ки сабабгораш вирус мебошад.

Ду вояи ваксинаи зидди бемории сурхча муњофизати якумраро аз сироятёбї ва аз оќибатњои эњтимолан љиддии беморӣ таъмин мекунад.

То ворид намудани иммунизатсияи омавии аҳолӣ, таќрибан њар 2-3 сол эпидемияњои калони бемориҳои сироятӣ руҳ медоданд, ки њар сол сабабгори тахминан 2,6 миллион фавт дар саросари љањон мегардиданд. Гарчанде ваксинатсия ин рақамро якбора коҳиш дода бошад њам, гардиши вирус то њол идома дорад ва аз рўи њисоботњо, дар соли 2021 аз бемории сурхча 128 000 одам фавтидааст. Соли 2023 дар минтаќаи Аврупогии СУТ сатњи бемории сурхча афзуд.

Ваксинатсия – ягона роњи пешгирии бемории сурхча мебошад

Ягона роњи боздоштани сурхча – ин пешгирї бо роњи иммунизатсия мебошад. Ваксинатсияи зидди бемории сурхча ин бехатар ва самаранок аст. Таќрибан

99% одамоне, ки 2 вояи ваксинаро мегиранд, муњофизати якумраро аз он пайдо мекунанд.

Таъмини 95%-и сатњи фарогирии иммунизатсияи ањолї пањншавии бемории сурхча ва бавуљуд омадани хуруљи калонро пешгирї мекунад.

Сурхча чї гуна пањн мешавад?

Сурхча одатан тавассути тамоси бевосита (прямой) ва бо роњи њавогї - ќатрагї паҳн мегардад. Вирус роњњои нафасро иллат медињад ва баъдан ба тамоми бадан пањн мешавад. Вируси сурхча метавонад то 2 соат дар сатњи болои ашёҳо ё дар њаво зиндагӣ кунад.

Агар одамони дигар ҳавои олудашударо нафас гиранд ё ба сатњи сироятшудаи ашёҳо даст расонанду баъдан ба чашм, бинї ё даҳон даст расонанд, онҳо метавонанд сироят ёбанд.

Шахси сироятшуда њатто то пайдо шудани ягон намуд аломатњо метавонад ба дигарон вирусро интиқол диҳад ва вирус он қадар гузаранда аст, ки 90% одамони

бе масуният сироят меёбанд ва дар тамоси зич бо ӯ бемор мешаванд.

Оё сурхча хатарнок аст?

Мисли бисьёр беморињои сирояткунанда, бемории сурхча одатан бо нишонаҳои ҳарорати баланд оғоз ёбад ва баъдан рафтани оби бинї, сулфа, конъюнктивит ва дар луобпардаи рухсораҳо доғҳои хурди сафедтоб пайдо шаванд.

Баъд аз чанд рӯз доғи дардоваре пайдо мешавад, ки дар ниҳоят ба тамоми бадан пахн мегардад.

Дар бисёр ҳолатҳо, сирояти сурхча пас аз 7-10 рӯз мегузарад, вале тақрибан дар 1 одам аз

5 нафар оќибатњои ҷиддиро ба монанди отит, ношунавої, нобиноӣ, илтињоби шуш,

энсефалит (варами майна) ё ҳатто марг, бавуљуд меорад. Инчунин муайян шуда буд, ки сирояти сурхча системаи масуниятро заиф карда, мубориза бурданро бо дигар организмњои дардовар муддати 1 моњ ва њатто сол душвор мегардонад.

Ҳар як шахси масуният надошта метавонад сироят ёбад (қаблан бемор набуд, иммунизатсиянашуда ё иммунизатсияшуда, вале масуният пайдо накарда буд). Оќибатњои ҷиддӣ бештар дар кўдакони то 5-сола ва синну соли аз 30 боло дида мешавад. Заноне, ки масуният надоранд ва дар давраи њомиладорї ба бемории сурхча гирифтор шудаанд, ба хавфи бачапартоӣ, таваллуди пеш аз мўњлат ва таваллуд кардани кўдаки камвазн, дучор шуданро доранд.

Хуруљи бемории сурхча дар давлатњое, ки баъд аз офатњои табиї ё низоъњо (конфликт) барќарор шуда истодаанд, метавонад махсусан марговар бошад. Харобии инфрасохтори тандурустї ва сари ваќт нарасндани ёрии тиббї, иммунизатсияи наќшавиро ќатъ мекунад ва аҳолии барзиёди чунин љойњо, ба мисли лагерњои истикоматии муваккатй, метавонад хавфи сироятро хеле зиёд кунад.

МАВОДЊО